google/wiki40b huggingface dataset:
Rallye Dakar

Rallye Dakar alebo po slovensky Rely Dakar/Dakarské rely (staršie Rallye Paris-Dakar, po slovensky Rely Paríž-Dakar) sú každoročné preteky kamiónov, off-road vozidiel, štvorkoliek a motocyklov. Súťaž organizuje A.S.O. – Amaury Sport Organisation a zúčastniť sa na nej môžu profesionálni pretekári ako aj amatéri, ktorí bežne tvoria okolo 80 % účastníkov. Názov sa menil a i v súčasnosti je nepresný, keďže trasa preteku sa kvôli bezpečnosti presunula z afrického na juhoamerický kontinent. V posledných rokoch sa preto zaužíval názov Rely Dakar.
Aj keď oficiálny názov znie rely, ide skôr o vytrvalostný off-road špeciál v náročnom teréne, kde sa používajú upravené terénne automobily. Väčšina meraných úsekov vedie cez ťažký terén. Prevažne sa zostavujú z prejazdov cez piesočné duny, blato, trávnaté planiny a cez skalné úseky. Dĺžka etáp sa pohybuje od niekoľkých desiatok do stoviek kilometrov denne. Podujatie tak vyžaduje dlhodobú prípravu a súhru celého tímu, ktorý putuje spolu s pretekármi.

Slováci na Rely Dakar

Okrem sporadickej účasti v triede automobilov a kamiónov sa najmä v posledných ročníkoch výraznejšie presadzujú motocyklisti. Jaroslav Katriňák skončil v roku 2007 na konečnom 9. mieste, Štefan Svitko v roku 2010 na 13. mieste a v roku 2012 na výbornom 5. mieste. V ročníku 2015 skončil Štefan Svitko na 4. a Ivan Jakeš na 8. mieste (s 2. etapovými víťazstvami). Doposiaľ najlepší výkon dosiahol v ročníku 2016 Štefan Svitko, ktorý získal 2. miesto. V ročníku 2017 štartovali opäť dvaja motocyklisti; Ivan Jakeš pre zranenie nedokončil 5. etapu, Štefan Svitko sa kvôli penalizácii (pre nedovolené tankovanie a nedodržaný limit na dojazd etapy /pre ošetrenie/) prepadol na konečné 25. miesto. Ako jedinému slovenskému zástupcovi sa nedarilo ani v roku 2018, kedy bol po ťažkom páde v 10. etape nútený odstúpiť z priebežnej 8. pozície.
Le Plessis-Patte-d’Oie

Poloha

Obec má rozlohu 2,82 km². Najvyšší bod je položený 97 m n. m. a najnižší bod 62 m n. m.

Obyvateľstvo

Počet obyvateľov obce je 88 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Granzay-Gript

Poloha

Obec má rozlohu 21,55 km². Najvyšší bod je položený 63 m n. m. a najnižší bod 24 m n. m.

Obyvateľstvo

Počet obyvateľov obce je 878 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Mary-le-Plain

Poloha

Obec má rozlohu 21,8 km². Najvyšší bod je položený 1 021 m n. m. a najnižší bod 640 m n. m.

Obyvateľstvo

Počet obyvateľov obce je 155 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Nicolas-de-la-Grave

Poloha

Obec má rozlohu 29,34 km². Najvyšší bod je položený 88 m n. m. a najnižší bod 59 m n. m.

Obyvateľstvo

Počet obyvateľov obce je 2 141 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Marek Svatoš

Klubový hokej

S hokejom začínal v rodnom meste, v mužstve HC Košice. Od roku 2000 hral v Severnej Amerike. V roku 2001 ho draftovalo Colorado Avalanche z 227. miesta. V sezóne 2001/02 vyhral s mužstvom WHL Kootenay Ice Memorial Cup. V NHL debutoval v sezóne 2003/04, keď odohral štyri zápasy. V nasledujúcom ročníku pôsobil na farme Colorada – Hershey Bears. V ročníku 2005/06 už bol stabilným hráčom Colorada. V marci 2006 však utrpel zlomeninu v oblasti ramena a sezóna sa pre neho skončila predčasne. V ročníku 2007/08 bol po 65 zápasoch s 26 gólmi najlepším strelcom Avalanche, keď si v stretnutí proti Los Angeles Kings si roztrhol krížny väz v kolene a vynechal celý zvyšok sezóny. V júli podpísal s Coloradom zmluvu na ďalšie dva roky. V sezóne 2008/09 si tri zápasy pred koncom základnej časti poranil ruku, čím sa opäť pre neho skončila sezóna predčasne.
V nasledujúcom ročníku pre problémy so slabinami a pre bolesti v hrudnej oblasti odohral len 54 zápasov. Po vypršaní kontraktu s Avalanche sa rozhodol pre návrat do Európy a stal sa hráčom Avangard Omsk, v ktorom v 19 zápasoch zaznamenal len 3 góly. Vedenie s ním preto ukončilo spoluprácu.
Následne sa vrátil do Ameriky, kde 28. decembra podpísal zmluvu so St. Louis Blues. Klub ho však musel umiestniť na waiver listinu, z ktorej si ho stiahol Nashville Predators. Ten ho 23. februára 2011 umiestnil na waiver listinu, z ktorej si ho o deň neskôr stiahla Ottawa Senators. Za mužstvo odohral 19 zápasov, strelil len 3 góly. Sezónu 2011/12 vynechal a doliečoval si zranenia. Pred ročníkom 2012/13 neuspel v prípravnom kempe Floridy, v januári 2013 sa dohodol so Slovanom Bratislava na zmluve do konca sezóny. V sezóne 2013/14 hral za HC Košice v slovenskej extralige. Po tejto sezóne sa rozhodol ukončiť kariéru a vrátil sa k rodine do Denveru. Zomrel dňa 5. novembra 2016 vo veku 34 rokov v Denveri.

Reprezentácia

Slovensko reprezentoval na MS do 18 rokov v roku 2000. Na MS do 20 rokov v roku 2002 bol najlepším strelcom a tiež členom All-Star tímu turnaja. V seniorskej reprezentácii hral na ZOH 2006 a MS 2010. V reprezentácii odohral celkovo 12 zápasov a strelil 1 gól.
Saxi-Bourdon

Poloha

Obec má rozlohu 18,44 km². Najvyšší bod je položený 357 m n. m. a najnižší bod 248 m n. m.

Obyvateľstvo

Počet obyvateľov obce je 296 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Peugeot 407

Facelift 2006

Peugeot 407 dostal v lete 2006 ľahký facelift. Facelift sa týkal hlavne vonkajšieho vzhľadu automobilu, napr. bola pochrómovaná predná maska chladiču, zmenený bol dizajn kolies,... Ďalej nasledujú dva nové vznetové motory (2,2 litrový motor s výkonom 125 kW a 2,7-litrový V6 twin-turbo so 150 kW).

Facelift 2008

Na jeseň 2008 dostal Peugeot 407 ďalšie zmeny vo vzhľade. To zahŕňalo vystúpenie predovšetkým nových zadných svetiel s bielymi blinkrami na sedane a kombi, v ktorých je diódové osvetlenie, upravený zadný nárazník a nižšie umiestneným miestom na evidenčné číslo vozidla. Výbava bola doplnená o optimalizované ovládanie klimatizácie, nové telematické systémy a doplnenie parkovacích senzorov na prednú časť vozidla. Pribudol aj silnejší 2,0HDi.

407 kupé

Kupé malo svoju oficiálnu svetovú premiéru na 61. IAA autosalóne v roku 2005 vo Frankfurte nad Mohanom. Rozmerovo sa v porovnaní s predchodcom 406 kupé zmenila dĺžka (4,82 metra) a šírka vozidla (1,87 metra).

Bezpečnosť

Pri Euro NCAP- Crashteste dosiahol päť z piatich možných hviezdičiek.
Pasažieri sedanu a SW sú chránený 9 airbagmi: vodičov airbag, spolujazdcov airbag, v predu a vzadu 4 bočné airbagy, dva priebežné hlavové airbagy vľavo a vpravo na hlavu a kolenný airbag pre vodiča.
Magda Takáčová

Životopis

Roku 1943 maturovala na dievčenskom gymnáziu v Banskej Bystrici. V roku 1943 – 1947 študovala slovenčinu a francúzštinu na Filozofickej fakulte Slovenskej univerzity v Bratislave. Prekladala z maďarčiny, ruštiny a nemčiny. Celkove preložila okolo 90 diel, ktorými sa zaradila medzi najproduktívnejšie prekladateľky na Slovensku.
Risoul

Poloha

Risoul má rozlohu 30,34 km². Najvyšší bod je položený 2 573 m n. m. a najnižší bod 872 m n. m.

Obyvateľstvo

Risoul má 646 obyvateľov (2009).
Graf vývoja obyvateľstva:
Zdroje: INSEE
Grande-Synthe

Poloha

Obec má rozlohu 21,44 km². Najvyšší bod je položený 17 m n. m. a najnižší bod 0 m n. m.

Obyvateľstvo

Počet obyvateľov obce je 20 901 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Fermanville

Poloha

Obec má rozlohu 11,6 km². Najvyšší bod je položený 136 m n. m. a najnižší bod 0 m n. m.

Obyvateľstvo

Počet obyvateľov obce je 1 391 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Jean-de-Ceyrargues

Poloha

Obec má rozlohu 6,65 km². Najvyšší bod je položený 241 m n. m. a najnižší bod 105 m n. m.

Obyvateľstvo

Počet obyvateľov obce je 158 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Olšava (prítok Tople)

Prameň

Pramení v Slanských vrchoch, v lokalite Ráztoky, na východnom svahu Mošníka (911,1 m n. m.) v nadmorskej výške cca 658 m n. m.

Smer toku

Od prameňa tečie najprv na sever, pri obci Banské na krátkom úseku na severovýchod, za obcou vytvára veľký oblúk prehnutým na sever, ktorým obteká masív Muru (502,2 m n. m.) a pokračuje na juhovýchod, následne na krátkom úseku tečie na juh, na dolnom toku tečie už len východným smerom.

Ústie

Do Tople sa vlieva východne od obce Sačurov v nadmorskej výške 114,1 m n. m.
Domjean

Poloha

Obec má rozlohu 16,57 km². Najvyšší bod je položený 178 m n. m. a najnižší bod 30 m n. m.

Obyvateľstvo

Počet obyvateľov obce je 1 037 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Châteaubourg (Ille-et-Vilaine)

Poloha

Obec má rozlohu 28,6 km². Najvyšší bod je položený 117 m n. m. a najnižší bod 35 m n. m.

Obyvateľstvo

Počet obyvateľov obce je 6 196 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Innovacionnyj Technopark Ideja

Innovacionnyj Technopark Ideja (po rusky Инновационный Tехнопарк «Идея»} je inovačno-technologický vedecký park, ktorý bol zriadený na podporu investičnej klímy, zvýšenie podnikateľskej činnosti a vývozných príležitostí Tatárskej republiky.
Technopark poskytuje zúčastneným spoločnostiam potrebnú podporu vo všetkých fázach inovačného cyklu projektu, pri návrhu, experimentálnych konštrukciách a pri výskumných činnostiach. Zodpovedá za interakcie medzi vývojármi, priemyselným sektorom a investormi.

Poloha

Technopark sa nachádza blízko centra hlavného mesta Tatárskej republiky Kazaň. Mesto Kazaň je veľký železničný, automobilový a letecký uzol a najväčší riečny prístav na rieke Volga. Je to jedno z najväčších priemyselných centier v regióne a veľké hospodárske centrum Tatárskej republiky, v ktorom je sústredených viac ako 40 % priemyslu. Tieto fakty majú pre technologický park pozitívny vplyv. Svojou rozlohou okolo 30 000 m² patrí k jedným z najväčších technologickým parkom v Európe.

Vznik a súčasnosť

Rozhodnutie o zriadení teechnoparku bolo prijaté 12. novembra 2002 kabinetom ministrov Tatárskej republiky. Technopark začal svoju činnosť 5. februára 2004 otvorením podnikateľského inkubátora IDEA. Nasledoval vznik Inovačného technologického centra a časti Business park. Technopark je národné centrum pre komerčné využitie high-tech vývoja a kľúčovou štruktúrou zodpovednou za realizáciu Programu inovačného rozvoja republiky Tatársko. Preto, aby práce prebiehajúce na regionálnej úrovni inovačnej infraštruktúry dosiahli úspech, boli založené dcérske spoločnosti: Kamskyj Industriaľnyj Park Master a technopark Innovacionno-proizvodstvennyj Technopark IDEJA - JUGO-VOSTOK.
V súčasnosti technopark eviduje v databáze viac ako 1000 žiadostí z rôznych priemyselných odvetví. Tvorí tím vysokokvalifikovaných manažérov. Zaviedol systém denného monitorovania projektov. Spolupracuje s bankami a inými úverovými inštitúciami pri financovaní projektov. Založil vedecké spoločenstvo pre mladých, talentovaných ľudí vo forme súťaží inovačných projektov.
K základným aktivitám technoparku patrí podpora projektov (denné sledovanie projektov, práca s projektmi v začiatočnej fáze vývoja, organizácia účasti projektu na výstavách, veľtrhoch, konferenciách, prezentácia projektov pre potenciálnych investorov, propagácia samotného výrobku na trhu); poradenské služby (technická a obchodná expertíza projektu, finančné a právne poradenstvo, patentová služba, posúdenie podnikov, nehnuteľností, vybavenia, marketingový výskum, navrhovanie a posudzovanie podnikateľských plánov a investičných projektov); zabezpečenie infraštruktúry (poskytovanie kancelárskych, priemyselných priestorov, konferenčných miestností, vybavenie kancelársky priestorov nábytkom, technické vybavenie kancelárií); informačné služby (využívanie internetu, intranetu, prístup k vedeckým a technickým informáciám, poskytnutie potrebnej literatúry, poskytnutie špecializovaných softvérových nástrojov).
Ján Riapoš

Šport

Ján Riapoš je najúspešnejší slovenský paralympionik histórie, keď získal na troch olympiádach štyri zlaté a jednu striebornú medailu. V roku 2005 bol vyhlásený za Paralympionika desaťročia. Zároveň je už 20 rokov niekoľkonásobný majster Európy v individuálnom stolnom tenise vozíčkarov.
Patrí pod športový klub ŠK Kúpele Piešťany, trénuje ho Ľuboš Dobrotka a hrá pravou rukou.
Na posledných Letných paralympijských hrách 2012 v Londýne dosiahol zatiaľ najväčší úspech, keď triumfoval v individuálnej aj tímovej kategórii TT2, respektíve TT1-2 (s Rastislavom Revúckym a Martinom Ludrovským).

Diplomacia

Od roku 2002 je Riapoš predsedom Slovenského zväzu telesne postihnutých športovcov a od roku 2003 predseda Slovenského paralympijského výboru.
Prezident SR Ivan Gašparovič mu 31. augusta 2006 udelil významné štátne vyznamenanie - Rad Ľudovíta Štúra III. triedy za mimoriadne významné zásluhy v oblasti rozvoja športu zdravotne postihnutých.

Biografia

Ján Riapoš vyštudoval Sociálne štúdia na fakulte zdravotnej a sociálnej práce Trnavskej Univerzity v Trnave. 
Riapoš sa stal známym aj svojím blízkym vzťahom s političkou Ivetou Radičovou.
V januári roku 2014 sa oženil s poslankyňou NR SR za stranu SMER-SD Bibiánou Obrimčákovou.
Pred prvým kolom prezidentských volieb v roku 2014 verejne podporil kandidatúru Roberta Fica.
19. novembra 2018 mu Vysoká škola zdravotníctva a sociálnej práce sv. Alžbety udelila doktorát honoris causa „v odbore sociálna práca za reprezentáciu Slovenska v zahraničí a 25 ročnú prácu s telesne znevýhodnenými športovcami“.
Saint-Germain-les-Belles (obec)

Poloha

Obec má rozlohu 37,28 km². Najvyšší bod je položený 489 m n. m. a najnižší bod 315 m n. m.

Obyvateľstvo

Počet obyvateľov obce je 1 165 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
La Chaux-du-Dombief

Poloha

Obec má rozlohu 21,65 km². Najvyšší bod je položený 1 063 m n. m. a najnižší bod 719 m n. m.

Obyvateľstvo

Počet obyvateľov obce je 528 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Elektroakustický menič

Elektrodynamický menič

Jeho činnosť spočíva vzájomnej interakcii dvoch magnetických polí. Jedno je tvorené permanentným magnetom, druhé elektrickou cievkou. Vzájomným pohybom cievky oproti magnetickému poľu magnetu sa v cievke indukuje napätie (využíva sa u elektrodynamických mikrofónov), alebo naopak privedením signálu do cievky vzniká elektromagnetické pole, ktoré vyvolá pohyb cievky spojenej s membránou (elektrodynamický reproduktor).
Silou F je rozkmitaná membrána, ktorá je zdrojom zvukovej vlny.
F = B \cdot I \cdot l [N] , kde F je sila, B magnetická indukcia, I prúd, l dĺžka.

Elektromagnetický menič

Pracuje na princípe pohyblivého magnetu v elektrickej cievke. Ak pracuje ako prijímač, indukuje sa v cievke napätie vznikajúce pohybom magnetu v nej, ak pracuje ako vysielač, zmena prúdu v cievke vyvolá pohyb magnetu spojeného s membránou.
Elektromagnetický menič využíva pri činnosti ako prijímač zmenu magnetického toku, spôsobenú pohybom cievky vplyvom zvukovej vlny.

Ak má pole v medzere šírky d medzi kotvou a pólovým nástavcom magnetu prierezu S indukciu B, má napätie U indukované v cievke s N závitmi pri rýchlosti pohybu kotvy v:
U = N.((B.S)/d).v [V]
Pri použití ako vysielača sa využíva sila F, ktorá vznikne v cievke pri prechode prúdu I závitom budiacej cievky. F = N.((B.S)/d).I [N]

Magnetostrikčný menič

Využíva sa vlastnosť feromagnetickej látky deformovať sa v magnetickom poli a naopak deformácia materiálu vyvoláva zmenu jeho elektrického odporu. Sila deformujúca materiál je priamo úmerná prúdu, ktorým sa budí magnetické pole. Tieto meniče sa používajú hlavne ako ultrazvukové meniče (deformácia je relatívne malá).

Elektrostatický menič

Využíva vlastnosti doskového kondenzátora, jedna doska kondenzátoru je pohyblivá, zmena hrúbky dielektrika vyvoláva zmenu kapacity, ak pracuje ako vysielač, potom napätie signálu vyvoláva zmenu veľkosti sily, ktorou je vychýlená kondenzátorová platňa.

Piezoelektrický menič

Využíva tzv. piezoelektrický jav, pri ktorom niektoré látky pri svojej deformácii vytvárajú na svojich stenách elektrický náboj, a opačne privedením náboja na steny sa látka deformuje. Deformácie sú veľmi malé.

Odporový menič

Používa sa iba pri mikrofónoch, pohyb membrány stláča zrná odporového materiálu a tým mení ich odpor.

Elektroakustický menič s tenkou páskou

Používa sa len pri mikrofónoch. Tento menič pracuje na rovnakom princípe ako dynamický mikrofón. Rozdiel je v tom, že membrána je nahradená tenkým hliníkovým pásikom, ktorý sa v závislosti na akustickom tlaku pohybuje v magnetickom poli a tým vyvolá zmenu indukcie.
Dyjské svahy

Ochrana

Predmetom ochrany je zachovalý komplex teplomilných trávinobylinných spoločenstiev na kyslom podklade, predovšetkým úzkolistých suchých trávníkov vrátane významného výskytu niektorých európsky i regionálne významných rastlinných druhov, napríklad kriticky ohrozený jablčník cudzí (Marubium peregrinum). Silno ohrozené sú krivec český (Gagea bohemica), ibiš bledý (Alcea biennis), huľavník východný (Sisymbrium orientale), slamiha piesočná (Helichrysum arenarium), mak pochybný (Papaver maculosum), jastrabník (Hieracium bifurcum), vika panónska (Vicia pannonica) a hadokoreň sivý (Podospermum canum).
Na území PP bolo zistených približne 250 druhov hmyzu, z ktorých patrí k najvýznamnejším nález kriticky ohrozeného štítnatca kanálikového (Cassida canaliculata).
Ingušsko

Dejiny

Ingušská republika vznikla oddelením od Čečensko-Ingušskej autonómnej republiky. Stalo sa tak v priebehu roka 1991, keď sa snažili Čečeni o úplnu nezávislosť od Ruskej federácie. Inguši požadovali len autonómiu a tú im aj v roku 1993 Ruská federácia potvrdila.
Asterix a Obelix: Misia Kleopatra

Zhrnutie

Egyptská kráľovná Kleopatra (Monica Bellucci) sa staví s Juliom Caesarom (Alain Chabat) o to, že Egypťania sú stále mocný národ, aj napriek tomu, že časy faraónov už dávno pominuli. Kleopatra sľubuje, že postaví pre Cézara palác do troch mesiacov. Ak sa to podarí, Cézar musí priznať že egyptský národ je stále ten najmocnejší. Kvôli tomu, že sú všetci Kleopatrininy architekti zaneprázdnený alebo majú príliš konzervatívny štýl, poverí Kleopatra touto úlohou architekta menom Numerobis (Jamel Debbouze).
Numerobis úlohu splniť musí aj napriek tomu, že očividne nemá veľký záujem. Kleopatra hovorí že ak úlohu splní, bude obsypaný zlatom. Ak však nie, dá ho zožrať krokodílom. Numerobis si na pomoc zavolá dávneho priateľa, druida Panoramixa (Claude Rich) z Gálie, ktorý dokáže uvariť čarovný nápoj ktorý dáva nadľudskú silu. Kvôli ochrane Panoramixa s ním do Egypta idú aj Asterix (Christian Clavier) a Obelix (Gérard Depardieu). Asterix sa zamiluje do egyptskej ženy menom Guimieukis (Noémie Lenoir).
Numerobisov rival Amonbofis (Gérard Darmon) prehovorí Numerobisovych robotníkov aby prestali pracovať. Panoramix uvarí čarovný nápoj a výstavba pokračuje. Keď Július Cézar zistí že výstavba paláca ide dobre, rozhodne sa do projektu zasiahnuť aby sa nemusel neskôr strapniť pred celým národom. Ale tak isto ako miestni piráti, nepočítal s Asterixom a Obelixom.
Ján Ninčák

Životopis

Narodil sa v Šmigovci v okrese Humenné. Po absolvovaní gymnázia v Humennom študoval na Fakulte prírodných vied Vysokej školy pedagogickej v Bratislave odbor matematika a fyzika.
Po štvorročnom pôsobení na gymnáziu v Košiciach nastúpil na Katedru matematiky SjF VŠT v Košiciach 1. júla 1962. Počas svojho pôsobenia na VŠT a TU v Košiciach prednášal na rôznych fakultách. V odbornej práci sa zameral na štúdium kombinatorických metód a na teóriu grafov. Internú vedeckú ašpirantúru ukončil obhajobou kandidátskej dizertačnej práce v Matematickom ústave Akadémie vied BSSR v Minsku. Je autorom početných vedeckých publikácií uverejnených v odborných matematických časopisoch. Niekoľko rokov viedol na katedre seminár z teórie grafov a kombinatorickej analýzy. V rokoch 1986 – 1988 bol zástupcom katedry pre vedecko-výskumnú činnosť a zahraničné styky na Katedre matematiky VŠT a istý čas vykonával funkciu vedúceho oddelenia Katedry matematiky pre EF.
Zomrel 22. mája 1996 v Košiciach.
Peking

Poloha

Peking leží na severovýchode Číny, takmer úplne obklopený provinciou Che-pej, iba na juhovýchodnej strane hraničí s mestom Tchien-ťin, ďalším zo štvorice štatutárnych miest, postavených na úroveň provincií. Vlastné mesto sa rozkladá v rovinatej krajine 150 km od pobrežia Pochajského zálivu, v priemernej nadmorskej výške 63 m. Stredná a juhovýchodná časť mestskej provincie je rovinatá, s najnižším miestom 44 m nad úrovňou mora, na západnom a severnom pomedzí sa dvíhajú hory, dosahujúce v Si-šan – „Západných horách“ – vrcholom Ling-šan 2 303 m. Vysoké sú aj ďalšie hory, napríklad Chaj-tchuo-šan na severozápade má 2 241 m a Wu-ling-šan na severovýchode 2 116 m.
Na rozdiel od ostatných významných čínskych miest Peking sám neleží na žiadnom veľkom vodnom toku. Z väčších riek na území provincie stojí za zmienku Jung-ting a najmä Čchao-paj, na ktorej bola 90 km severovýchodne od mesta vybudovaná priehradná nádrž Mi-jün, zásobujúca Peking pitnou vodou.

Prírodné podmienky

Napriek neveľkej vzdialenosti od mora je podnebie kontinentálne s mrazivou zimou, ktorú spôsobuje sibírska anticyklóna, suchou a prašnou jarou, horúcim vlhkým letom pod vplyvom južného monzúnu a suchou miernou jeseňou. Ročný priemer teploty je 11 °C (−4 °C v januári, 26 °C v júli), z priemerného množstva zrážok 620 mm spadne väčšina počas letných mesiacov. Najvhodnejšou dobou pre návštevu mesta je september a október.
Vážnym problémom je znečistenie ovzdušia. Aj keď sa s plošnou asanáciou starých prízemných domčekov, vykurovaných uhlím, znižuje množstvo emisií spôsobených vykurovaním, prudký rozvoj individuálneho motorizmu nedáva v tomto smeru veľa nádeje na celkové výrazné zlepšenie.

Dejiny

Hlavné mesto Číny prešlo búrlivou históriou, ktorej začiatky môžeme pozorovať už v polovici 3. tisícročí pred Kr. V 13. storočí bolo vydrancované vojskami Džingischána. Počas ďalších dvoch storočí sa mesto spamätávalo z porážky, aby sa v 15. storočí stalo najdôležitejším mestom celej Číny. K významným zmenám došlo najmä za posledné pol storočie. Komunisti významne pretvorili mesto na svoj obraz, strhli veľa oslavných oblúkov, zbúrali vonkajšie hradby, vystavali široké bulváre a moderné sídliská. Stará tradičná zástavba bola už z veľkej časti zlikvidovaná a v tomto trende sa stále ešte pokračuje. Prelomové v histórii mesta budú už spomínané Olympijské hry; vďaka nim sa rozhodol prebudovať veľkú časť Pekingu, vzniknú nové štvrte, nové trasy metra a samozrejme aj športoviská.
Bernie Mac

Životopis

Narodil sa v Chicagu ako druhé dieťa Mary McCullough a Jeffrey Harrisona. Vychovávala ho matka (zomrela keď mal 16 rokov) a starí rodičia. Začal študovať na strednej škole Chicago Vocational High School. V roku 1973 sa po matkinej smrti presťahoval do Tampy kde študoval na Jesuit High School. Neskôr sa vrátil do Chicaga a maturoval v roku 1975 na Chicago Vocational.
17. septembra 1977 sa oženi so svojou láskou zo strednej školy Rhondou Gore. V roku 1978 sa im narodila dcéra Ja'Niece. Pracoval vo varieté, sťahovacej službe a v UPS.
V roku 1992 debutoval vo filme Mo' Money.
Susedná krajina

Susedná krajina je termín označujúci štát, alebo iné administratívne územie, ktoré má spoločnú hranicu s vybraným štátom.
Avrée

Poloha

Obec má rozlohu 13,03 km². Najvyšší bod je položený 346 m n. m. a najnižší bod 234 m n. m.

Obyvateľstvo

Počet obyvateľov obce je 94 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Beretta 92

Beretta 92 je poloautomatická pištoľ talianskej výroby vyrábaná firmou Beretta. Bola navrhnutá v roku 1972. Design vychádzal z designu predchádzajúcej pištole Beretta M1951. Navrhli ju konštruktéri Carlo Beretta, Vittorio Valle a Giuseppe Mazzetti. Vyrábať sa začala v roku 1975 a vyrába sa dodnes. Okrem základného modelu existuje mnoho jej variácií. Vyrába sa v troch kalibroch: 9 mm Luger Parabellum, .40 S&W (variácia nazývaná Beretta 96) a 9 x 21 mm IMI ( variácia Berreta 98).
Je používaná mnohými armádami a policajnými zbormi po celom svete. Používa ju napríklad talianska a francúzska armáda (verzia 92G), americká, španielska a alžírska polícia a juhoafrické a peruánske špeciálne komandá. Používa ju aj americká armáda, ktorá používa variáciu M9. M9 slúži ako náhrada za Colt M1911, ktorý bol používaný do 80. rokov.